paragraph_text: Herman Melville je američki realistički autor. Rođen je 1819., a umro je 1891. Nakon teškog djetinjstva i mladosti, radio je kao kitolovac, što je kasnije i bila najveća inspiracija za njegovo najpoznatije djelo "Moby Dick". Većina njegovih djela je putopisno-pustolovne tematike. Melville se u današnje vrijeme smatra jednim od najcjenjenijih autora američkog realizma. Zbog svog vlastitog iskustva ploveći morima i vremena što ga je proveo s domorocima otočja Marquesas, njegovi pustolovni romani imaju osobitu uvjerljivost i realističnost.